เรื่องร้องเรียน (ร้องเรียน,ป้าย) วันที่ 2023-06-27 08:38:12 — แขวงทุ่งสองห้อง เขตหลักสี่ กรุงเทพมหานคร
ขอร้องเรียนเกี่ยวกับผลกระทบที่ได้รับจากการให้บริการของรถโดยสารสาธารณะปรับอากาศแบบใหม่ ที่เป็นรถสีฟ้าและสีน้ำเงิน(สมายบัส) เนื่องจากการที่เพิ่มรถแบบใหม่เข้ามาให้ประชาชนใช้บริการส่งผลกระทบกับประชาชนคือ ต้องจ่ายค่าโดยสารที่แพงขึ้นซึ่งไม่ได้ช่วยแบ่งเบาภาระค่าใช้จ่ายของประชาชนเลย กลับเป็นการซ้ำเติมความเดือดร้อนของ ปชช. ถ้าจะเพิ่มรถบริการแบบใหม่ ก็เพิ่มไปแต่รถ ขสมก.แบบเดิมก็ควรที่จะยังอยู่ เนื่องจาก ปัจจุบันบางเส้นทางมีแต่รถแบบใหม่ ซึ่งประชาชนไม่มีทางเลือก จำใจต้องใช้บริการค่าโดยสารที่แพงขึ้น แต่ค่าครองชีพของประชาชนยังอยู่กับที่ ไม่เพิ่มขึ้นเลย รถแบบเดิม 8-10 บาทตลอดสาย แต่รถแบบใหม่ ขึ้นแค่ป้ายสองป้ายก็เริ่มต้นที่ 15-20 บาท จึงเห็นสมควรให้ความช่วยเหลือประชาชนด้วย จักขอบพระคุณยิ่ง